## Pravilnik o stručnim mjerilima i postupku izdavanja odobrenja za obavljanje djelatnosti kolektivnog ostvarivanja prava i o naknadama za rad vijeća stručnjaka

### NN 72/2004 (1.6.2004.), Pravilnik o stručnim mjerilima i postupku izdavanja odobrenja za obavljanje djelatnosti kolektivnog ostvarivanja prava i o naknadama za rad vijeća stručnjaka

# ministarstvo znanosti, obrazova­nja i Športa

1469

Na teme­lju
članka 205., stavka 1. Zakona o autorskom pravu i srodnim pravima (»Narodne
novine« br. 167/03.), ministar znanosti, obrazova­nja i športa donosi

## PRAVILNIK

### O STRUČNIM MJERILIMA I POSTUPKU IZDAVANJA ODOBRENJA ZA OBAVLJANJE DJELATNOSTI KOLEKTIVNOG OSTVARIVANJA PRAVA I O NAKNADAMA ZA RAD VIJEĆA STRUČNJAKA

Predmet Pravilnika

Članak
1.

Ovim
Pravilnikom propisuju se stručna mjerila koja moraju ispu­njavati udruge za
obav­lja­nje djelatnosti kolektivnog ostva­riva­nja autorskog prava i srodnih
prava (u da­lj­njem tekstu: Udruga) i postupak izdava­nja odobre­nja Državnog
zavoda za intelektualno vlasništvo (u da­lj­njem tekstu: Zavod) udrugama za
obav­lja­nje takve djelatnosti, kao i mjerilima za utvrđiva­nje naknade za rad
vijeća struč­njaka.

StruČna mjerila

Članak
2.

Za obav­lja­nje
djelatnosti kolektivnog ostvariva­nja autorskog prava odnosno srodnih prava
Udruga mora imati:

1.
sjedište u Republici Hrvatskoj;

2. odgovarajući
poslovni prostor;

3. stručnu
službu u kojoj je osigurano zna­nje domaće­g i međunarodnog autorskog prava i ­njemu
srodnih prava, tehnike ostvariva­nja predmetnih prava i zna­nje stranih jezika;

4. stručnu
službu u kojoj je osigurano zna­nje računovod­stveno-financijskih propisa.

Članak 3.

Smatra se da Udruga ispu­njava mjerila iz članka 2.
ovoga Pra­vil­nika ako ima:

1. poslovni prostor oprem­ljen uobičajenom
komunikacij­skom i informatičkom opremom;

2. zaposlenu osobu koja ima završen pravni fakultet i
najma­nje dvije godine stručnog iskustva na poslovima ostvariva­nja autorskog
prava i srodnih prava i zna­nje engleskog ili francuskog ili ­njemačkog jezika;

3. zaposlenu osobu koja udovo­ljava propisima za vođe­nje
računovodstva i ima najma­nje dvije godine stručnog iskustva na poslovima
organizira­nja i vođe­nja računovodstva.

Članak 4.

Stručna sprema i zna­nje jezika iz članka 3. dokazuje
se odgo­varajućim ispravama, a stručno iskustvo dokumentacijom iz koje je vid­ljivo
gdje je i na kojim poslovima iskustvo stečeno.

Članak 5.

Udruga može određene administrativne, tehničke ili
pomoć­ne poslove povjeriti drugoj fizičkoj ili pravnoj osobi, u kojem slučaju
ta osoba mora udovo­ljavati zakonom propisanim mjerilima za obav­lja­nje takvih
poslova i mora imati zaposlenu osobu koja udovo­ljava mjerilima iz ovog
Pravilnika.

Članak 6.

Smatra se da Udruga udovo­ljava mjerilima glede stručne
službe, ako određene provedene poslove iz svoje djelatnosti koji se odnose na
ostvariva­nje predmetnih prava obav­lja putem stručne službe druge Udruge, koja
ima odobre­nje za obav­lja­nje djelatnosti ostvariva­nja određenih prava. Sva
prava i obveze između udruga utvrđuju se ugovorom.

Zahtjev za izdava­nje odobre­nja

Članak
7.

(1)
Zahtjev za izdava­nje odobre­nja za obav­lja­nje djelatnosti iz članka 1. ovog
Pravilnika sadrži:

1. naziv i sjedište Udruge;

2. izvod iz re­gistra udruga;

3. oznaku vrste nosite­lja autorskog prava odnosno
srodnog prava čija prava namjerava ostvarivati i oznaku vrste prava koja za
predmetne nosite­lje namjerava ostvarivati;

4. statut Udruge;

5. za zaposlene osobe iz članka 3. točke 2. i 3. ovog
Pravil­nika: ugovore o radu te isprave i dokumentacija kojom se dokazuje ­njihova
stručna sprema, stručno iskustvo i zna­nje jezika;

(2) Zahtjevu iz stavka 1. ovoga članka prilažu se:

1. popis članova na teme­lju dobivenih punomoći;

2. ugovori o uzajamnom zastupa­nju sa stranim
udrugama.

(3) U slučaju iz članka 5. ovog Pravilnika zahtjevu
se prilaže ugovor s fizičkom ili pravnom osobom te isprave i dokumentaciju
kojom se dokazuje da ta osoba udovo­ljava mjerilima iz ovog Pravilnika.

(4) U slučajuiz članka 6. ovog Pravilnika, zahtjevu
se prilaže ugovor s drugom Udrugom koja već ima izdano odobre­nje za obav­lja­nje
kolektivnog ostvariva­nja određenih prava.

(5) Prilozi
zahtjevu iz stavka 2. ovoga članka mogu se priložiti u elektronskom obliku.

Članak 8.

(1) Udruge koje obav­ljaju kolektivno ostvariva­nje
prava dužne su u roku 12 mjeseci od dana stupa­nja na snagu Zakona o autorskom
pravu i srodnim pravima podnijeti Zavodu zahtjev za izdava­nje odobre­nja za
obav­lja­nje takve djelatnosti.

(2) Ako Udruga ne podnese zahtjev u roku iz stavka 1.
ovog članka smatrat će se da ne udovo­ljava mjerilima propisanim ovim
Pravilnikom.

Članak 9.

Zavod će izdati odobre­nja udrugama za kolektivno
ostvariva­nje prava po članku 159. Zakona o autorskom pravu i srodnim pravima
sukladno stručnim mjerilima iz ovog Pravilnika u zakonom propisanom roku.

Članak 10.

(1) Zavod vodi evidenciju o udrugama za kolektivno
ostvari­va­nje prava.

(2) Evidencija iz stavka 1. ovoga članka sadrži
isprave i dokumentaciju iz članka 7. ovoga Pravilnika te rješe­nje Zavoda o
zahtjevu Udruge.

(3) Rješe­nje Zavoda o zahtjevu Udruge, popis članova
Udruge na teme­lju dobivenih punomoći i popis ugovora o uzajamnom zastupa­nju
koje je Udruga zak­ljučila sa stranim udrugama dostupan je zainteresiranim domaćim
i stranim fizičkim i pravnim osobama.

Naknade za rad vijeĆa struČnjaka

Članak
11.

(1)
Predsjednik, članovi Vijeća struč­njaka i pozvani struč­njaci imaju pravo na
naknadu za rad u Vijeću struč­njaka.

(2) Naknadu snose stranke koje sudjeluju u postupku
pred Vijećem struč­njaka, u pravilu u jednakim dijelovima, ako Vijeće struč­njaka
ne odluči drugačije.

(3) Visinu naknada iz stavka 1. ovog članka propisat će
Ministar posebnim aktom.

Članak 12.

(1) Danom stupa­nja na snagu ovoga Pravilnika
prestaje vrijediti Pravilnik o stručnim mjerilima za obav­lja­nje djelatnosti
ostvariva­nja autorskih prava i prava umjetnika izvođača (»Narod­ne novine« br.
37/00).

(2) Istekom roka iz članka 8., stavka 1. ovog
Pravilnika prestaju vrijediti prije izdana odobre­nja za kolektivno ostvariva­nje
prava.

Članak 13.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/04-01/20
Urbroj: 533-04-04-2
Zagreb, 21. svib­nja 2004.

Ministar
**doc. dr. sc. Dragan Primorac**, v.
r.

Pravilnik, NN 72/2004-1469